หุ้น,น้ำมันสหรัฐปิดพุ่งแรง/ทองบวกเล็กน้อย
หุ้นดาวโจนส์ปิดพุ่ง 823.32 จุด ด้านราคาน้ำมันบวกแรง 3.35 ดอลลาร์ ขณะที่ทองคำบวก50เซนต์ 
25 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดเมื่อวันที่ 24 มิ.ย. ที่ 31,500.68 จุด เพิ่มขึ้น 823.32 จุด หรือ +2.68%, ดัชนี เอสแอนด์พี 500 ปิดที่ 3,911.74 จุด เพิ่มขึ้น 116.01 จุด หรือ +3.06% และดัชนี แนสแดค ปิดที่ 11,607.62 จุด เพิ่มขึ้น +375.43 จุด หรือ +3.34% นักลงทุนคลายกังวลเกี่ยวกับแผนการปรับขึ้นอัตราดอกเบี้ยของธนาคารกลางสหรัฐ (เฟด) หลังจากเศรษฐกิจส่งสัญญาณชะลอตัว และราคาสินค้าโภคภัณฑ์ปรับตัวลงในช่วงที่ผ่านมาสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือน ส.ค. เพิ่มขึ้น 3.35 ดอลลาร์ หรือ 3.2% ปิดที่ 107.62 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 3.07 ดอลลาร์ หรือ 2.8% ปิดที่ 113.12 ดอลลาร์/บาร์เรล โดยราคาน้ำมันทะยานขึ้น ได้แรงหนุนบางส่วนจากข่าวการหยุดผลิตน้ำมันครั้งใหม่ในลิเบียราคาทองคำโคเม็กซ์งวดส่งมอบเดือนสิงหาคม ส.ค. เพิ่มขึ้น 50 เซนต์ หรือ 0.03% ปิดที่ 1,830.3 ดอลลาร์/ออนซ์ แต่สัญญาทองคำลดลง 0.6% ในรอบสัปดาห์นี้